Защо моето място за настаняване е видимо на други уебсайтове? | Booking.com
Когато се присъединявате към Booking.com, получавате възможност за широко рекламиране в търсачки като Google, Bing и Yahoo. Можете да се появите и на един или повече от нашите над 17 500 партньорски уебсайта, сред които TripAdvisor, Agoda, Kayak и Trivago.
Ние активно рекламираме вашето място за настаняване онлайн, за да се уверим, че то е видимо за глобалната аудитория, предлагайки ви на възможно най-голям брой потенциални гости. Това е услуга, която ви предоставяме без допълнително заплащане, дори и за партньорски уебсайтове, които обикновено начисляват абонаментни такси или част от приходите за показването на мястото за настаняване.
Как да съобщя за грешки или неактуална информация на партньорски уебсайт?
За съжаление, нямаме контрол върху съдържанието, което се показва на партньорските уебсайтове*. Ако забележите невярна информация за вашето място за настаняване на партньорски уебсайт, е най-добре да се свържете директно с тях, за да бъде актуализирана.
Един от най-често срещаните проблеми е невярна информация в Google Hotel Ads. Лесно можете да поправите това, като създадете акаунт в Google My Business или актуализирате данните за вашето място за настаняване, ако вече имате профил. След това ще трябва да изчистите интернет бисквитките и кеш паметта и да изчакате до 48 часа, за да се покажат промените.
*Изключение: ако видите неправилна информация в уебсайтовете на Agoda или Priceline, можете да се свържете директно с нас.
Мога ли да премахна мястото си за настаняване от партньорски уебсайт?
Към момента не е възможно да се откажете от тази услуга. Съгласно Общите условия за доставка (GDT), с които сте се съгласили и подписали по време на присъединяването си към Booking.com, вие ни позволявате да рекламираме вашето място за настаняване на уебсайтове на трети страни, за да привлечем трафик и да генерираме колкото е възможно повече бизнес дейност на страницата на вашето място за настаняване в Booking.com.